Projekts

LATVIJAS REPUBLIKAS MINISTRU KABINETS

2014.gada . Noteikumi Nr.

Rīgā (prot. Nr. .§)

Noteikumi par darbības programmas „Uzņēmējdarbība un inovācijas” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās” otro projektu iesniegumu atlases kārtu”

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

1. **Vispārīgie jautājumi**
2. Noteikumi nosaka:
   1. kārtību, kādā īsteno darbības programmas “Uzņēmējdarbība un inovācijas” papildinājuma 2.1.prioritātes “Zinātne un inovācijas” 2.1.1.pasākuma “Zinātne, pētniecība un attīstība” 2.1.1.2.aktivitātes “Atbalsts starptautiskās sadarbības projektiem zinātnē un tehnoloģijās” otro projektu iesniegumu atlases kārtu (turpmāk – aktivitāte);
   2. prasības projekta iesniedzējam;
   3. projekta iesnieguma vērtēšanas kritērijus;
   4. atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.
3. Noteikumos lietoti šādi termini:
   1. efektīva sadarbība – sadarbība vismaz divu neatkarīgu pušu starpā, lai apmainītos ar zināšanām un tehnoloģiju, vai, lai sasniegtu kopēju mērķi, kura pamatā ir darba dalīšana, kad puses kopīgi nosaka sadarbības projekta darbības jomu, piedalās tā īstenošanā un sadala tā riskus, kā arī rezultātus. Viena vai vairākas puses var uzņemties projekta pilnas izmaksas un tādējādi atbrīvot pārējās puses no projekta finanšu riskiem. Līgumpētījumi un pētniecības pakalpojumu sniegšana netiek uzskatīta par sadarbības formām;
   2. ES pētniecības un inovācijas programmas projekta iesniegums – ar saimniecisku darbību nesaistīta projekta iesniegums, kas iesniegts šādu Eiropas Savienības (turpmāk – ES) pētniecības un inovācijas programmu ietvaros izsludinātajos konkursos:
      1. ES pētniecības un inovācijas atbalsta programmas, tai skaitā ES pētniecības un inovācijas pamatprogrammas „Apvārsnis 2020” (turpmāk – programma „Apvārsnis 2020”) apakšprogrammu un darba programmas: „Zinātnes izcilība” (*Excellent Science*), „Līderība pamattehnoloģijās un rūpniecības tehnoloģijās” (*Industrial Leadership*), „Sabiedrības problēmas” (*Societal Challenges*), „Izcilības izplatīšana un dalības paplašināšana” (*Spreading Excellence and Widening Participation*), „Zinātne sabiedrībai un sadarbībā ar to” (*Science with and for Society*), COST (*Coopération Européenne dans le Domaine de la Recherche Scientifique et Technique*);
      2. tehnoloģiju ierosmes, tai skaitā ECSEL (*Electronic Components and Systems for European*), IMI 2 (*Innovative Medicines Initiative 2*), Clean Sky 2, HFC 2 (*Hydrogen Fuel Cells 2*);
   3. ekskluzīvā izstrāde – pētniecības un izstrādes pakalpojumu publisks iepirkums, no kuriem visi ieguvumi nonāk vienīgi līgumslēdzējas iestādes vai līgumslēdzēja īpašumā un kurus tā var izmantot savu darbību veikšanai ar nosacījumu, ka tā pilnībā atlīdzina pakalpojumu sniedzējiem;
   4. grūtībās nonācis komersants – komersants, kas atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014) 2.panta 18.punkta definīcijai;
   5. mācību pakalpojumi – palīdzība un mācības, ko finansējuma saņēmējam sniedz šo noteikumu .apakšpunktā minētā persona, lai nodrošinātu šo noteikumu .apakšpunktā minēto projektu iesniegumu izstrādi ES pētniecības un inovācijas programmu ietvaros izsludinātajos konkursos**;**
   6. mācību pakalpojumu sniedzējs – persona, kas atbilst šādiem kritērijiem:
      1. ir pieredze ES pētniecības un inovācijas programmas projekta izstrādē vai īstenošanā;
      2. pārstāv zinātnisko institūciju, kas ir ES pētniecības un inovācijas programmas projekta koordinatore;
   7. nesaimnieciska darbība – pētniecības organizācijas darbība, kura neietilpst Līguma par Eiropas Savienības darbību 107.panta 1.punktā noteiktajā darbības jomā, tai skaitā:
      1. izglītība nolūkā panākt personāla daudzuma un kvalifikācijas pieaugumu. Publiskā izglītība, kas tiek nodrošināta valsts izglītības sistēmas ietvaros un kas galvenokārt vai pilnībā ir valsts finansēta un uzraudzīta, tiek uzskatīta par darbību, kas nav saimnieciska darbība;
      2. neatkarīga pētniecība un izstrāde, lai gūtu vairāk zināšanu un labāku izpratni, tostarp kopīga pētniecība un izstrāde, kad pētniecības organizācija iesaistās efektīvā sadarbībā;
      3. pētniecības rezultātu plaša izplatīšana bez ekskluzivitātes un diskriminēšanas, piemēram, izmantojot mācīšanu, brīvas piekļuves datubāzes, atklātās publikācijas vai atklātā pirmkoda programmatūru;
      4. zināšanu pārnese, ja visa peļņa no šādām zināšanu pārvaldības darbībām tiek reinvestēta pētniecības organizācijas pamatdarbībās un minētās darbības veic:
         1. pētniecības organizācija (tostarp tās nodaļa vai meitas uzņēmums – tāda komercsabiedrība, kurā mātes uzņēmuma līdzdalības daļa pārsniedz 50 procentus vai kurā mātes uzņēmumam ir balsu vairākums);
         2. pētniecības organizācija kopīgi ar citām pētniecības organizācijām vai to uzdevumā;
         3. pētniecības organizācija ar trešajām pusēm, ja atbilstošo pakalpojumu sniegšana tiek pasūtīta trešām personām, izmantojot atklātus konkursus;
   8. pētniecības infrastruktūra – iekārtas, resursi un saistītie pakalpojumi, ko zinātniskie darbinieki izmanto, lai veiktu pētniecību to attiecīgajās jomās, un tā ietver zinātniskās iekārtas vai instrumentu komplektus, uz zināšanām balstītus resursus, piemēram, kolekcijas, arhīvus vai strukturētu zinātnisku informāciju, informācijas un komunikāciju tehnoloģijas infrastruktūru, piemēram, GRID tipa tīmekli, datortehniku, programmatūru un sakaru tehniku, vai ikvienu citu unikāla rakstura līdzekli, kurš ir būtisks pētniecības veikšanai. Šāda infrastruktūra var būt izvietota “vienkopus” vai “izkliedēta”;
   9. pētniecības organizācija – subjekts (piemēram, universitātes vai pētniecības institūti, tehnoloģiju pārneses aģentūras, inovācijas starpnieki, uz pētniecību orientēti fiziskas vai virtuālas sadarbības subjekti) neatkarīgi no tā juridiskā statusa (publisko vai privāto tiesību subjekts) vai finansējuma veida, kura galvenais mērķis ir neatkarīgi veikt fundamentālos pētījumus, rūpnieciskos pētījumus vai eksperimentālo izstrādi vai plaši izplatīt šādu darbību rezultātus mācību, publikāciju vai zināšanu pārneses veidā. Ja šis subjekts veic arī saimniecisko darbību, tās finansējums, izmaksas un ieņēmumi ir jāuzskaita atsevišķi. Uzņēmumiem, kas var ietekmēt šo subjektu, piemēram, būdami tā akcionāri vai dalībnieki, nedrīkst būt priviliģēta piekļuve šā subjekta pētījumu kapacitātei vai tā radītajiem rezultātiem;
   10. pilnīga piešķiršana – nozīmē to, ka pētniecības organizācija vai pētniecības infrastruktūra (publiskā iepirkuma veicējs) bauda visas ekonomiskās priekšrocības no intelektuālā īpašuma tiesībām, paturot tiesības tās neierobežoti izmantot, jo sevišķi īpašumtiesības un licencēšanas tiesības. Tas var būt arī gadījums, kad pētniecības organizācija vai pētniecības infrastruktūra (publiskā iepirkuma veicējs) nolemj noslēgt vēl citus līgumus, kas skar šīs tiesības, tostarp to licencēšanu sadarbības partnerim (proti, uzņēmumiem);
   11. zināšanu pārnese – process, kura mērķis ir iegūt, apkopot un izplatīt skaidras un vārdos neizteiktas zināšanas, tostarp prasmes un kompetenci gan saimnieciskās darbībās, gan ar tām nesaistītās darbībās, piemēram, pētniecības sadarbībā, konsultācijās, licencēšanā, jaunu uzņēmumu veidošanā, publikācijās un pētnieku un citu darbinieku, kas iesaistīti šajās darbībās, mobilitātē. Papildus zinātnes un tehnikas atziņām tā ietver citu veidu zināšanas, piemēram, zināšanas par to, kā lietot standartus un noteikumus, kuros tie iekļauti, un par reālās dzīves darbības vides apstākļiem, organizatoriskās inovācijas metodes, kā arī to zināšanu pārvaldību, kas saistītas ar nemateriālo aktīvu noteikšanu, iegūšanu, aizsardzību, aizstāvību un izmantošanu;
   12. zinātniskais darbinieks – šo noteikumu izpratnē – zinātnieks, zinātniskais personāls, zinātnes apkalpojošais personāls un zinātnes tehniskais personāls;
   13. zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie un Latvijas Zinātņu akadēmijas Zinātniskā personāla datu bāzē iekļautie vadošie pētnieki, pētnieki un zinātniskie asistenti, kā arī komercsabiedrībā strādājoši zinātnieki, kas veic vadošā pētnieka, pētnieka un zinātniskā asistenta pienākumus.
4. Aktivitātes mērķis ir zinātnisko institūciju zinātniskās kapacitātes attīstības un Latvijas zinātnes atpazīstamības ES un pasaulē veicināšana, ko nodrošina dalība starptautiskos pētniecības un sadarbības projektu konsorcijos, tai skaitā sadarbības projektos ar Eiropas Kopīgo pētījumu centru (*Joint Research Centre*) un ES pētniecības un inovācijas pamatprogrammas „Apvārsnis 2020” (turpmāk – programma „Apvārsnis 2020”) projektos.
5. Aktivitātes mērķa grupas ir:
   1. Latvijas Republikā Zinātnisko institūciju reģistrā (turpmāk – zinātnisko institūciju reģistrs) reģistrētas zinātniskās institūcijas, kas atbilst šo noteikumu .apakšpunktā noteiktajai pētniecības organizācijas definīcijai (turpmāk – zinātniskā institūcija) – zinātniskais institūts (atvasināta publiska persona, publiska aģentūra vai privāto tiesību juridiskā persona) vai augstskola;
   2. zinātniskais personāls.
6. Aktivitātes mērķi sasniedz, īstenojot šo noteikumu .punktā minētās atbalstāmās darbības un veicinot šāda iznākuma rādītāja sasniegšanu – līdz 2015.gada 30.novembrim sniegts atbalsts 20 starptautiskās sadarbības projektiem zinātnēun inovācijās.
7. Aktivitātes ietvaros atbildīgās iestādes funkcijas nodrošina Izglītības un zinātnes ministrija (turpmāk – atbildīgā iestāde). Atbildīgā iestāde:
   1. nodrošina projektu iesniegumu atlasi un vērtēšanu:
      1. līdz šo noteikumu .apakšpunktā minētajam projektu iesniegumu iesniegšanas termiņam izstrādā, apstiprina un publicē atbildīgās iestādes tīmekļa vietnē projekta iesnieguma veidlapas aizpildīšanas metodiku un projekta iesnieguma vērtēšanas veidlapas;
      2. izstrādā un apstiprina projekta iesnieguma vērtēšanas veidlapas aizpildīšanas metodiku;
      3. izveido projektu iesniegumu vērtēšanas komisiju (turpmāk – ko­misija);
      4. izstrādā un apstiprina komisijas nolikumu;
      5. izvērtē projekta iesniegumu un pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu, kā arī izvērtē lēmumā par projekta iesnieguma apstiprināšanu ar nosacījumu ietverto nosacījumu izpildi;
   2. uzkrāj datus par projekta iesniegumiem atbilstoši normatīvajiem aktiem par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu;
   3. sniedz sabiedrībai informāciju un nodrošina publicitāti jautājumos, kas saistīti ar aktivitātes īstenošanu;
   4. nodrošina, lai netiktu pārsniegts šo noteikumu .punktā noteiktais aktivitātes īstenošanai pieejamais Eiropas Reģionālās attīstības fonda (turpmāk – ERAF) finansējums, un uzrauga pieejamā ERAF finansējuma apguvi, tai skaitā Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Regula Nr. 1083/2006), 93.panta 1. un 2.punktā minētā principa izpildi aktivitātes līmenī.
8. Sadarbības iestādes funkcijas nodrošina Valsts izglītības attīstības aģentūra (turpmāk – sadarbības iestāde). Sadarbības iestāde:
   1. 15 darbdienu laikā pēc šo noteikumu spēkā stāšanās izstrādā līguma vai vienošanās par projekta īstenošanu veidlapu, nosakot projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem par Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību, un iesniedz to saskaņošanai atbildīgajā iestādē. Ja sadarbības iestāde veic grozījumus līguma vai vienošanās veidlapā, tā aktualizēto līguma vai vienošanās veidlapu iesniedz saskaņošanai atbildīgajā iestādē;
   2. slēdz ar finansējuma saņēmēju vienošanos vai līgumu par projekta īstenošanu, nosakot projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem, kas nosaka Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību;
   3. nodrošina projekta īstenošanas uzraudzību un kontroli, tai skaitā veic pārbaudes projekta īstenošanas vietā un uzrauga pieejamā ERAF līdzfinansējuma apguvi, tai skaitā Regulas Nr. 1083/2006 93.panta1. un 2.punktā minētā principa izpildi projekta līmenī;
   4. sniedz atbildīgajai iestādei informāciju par valsts budžeta līdzekļu plānošanu projekta īstenošanai;
   5. izskata finansējuma saņēmēja iepirkuma plānu un iesniedz to Iepirkumu uzraudzības birojā;
   6. sagatavo un iesniedz informāciju atbildīgajā iestādē par aktivitātes īstenošanu un tai pieejamā finansējuma apguvi, pēc atbildīgās iestādes pieprasījuma sniedzot informāciju par atsevišķu projektu;
   7. sagatavo maksājumu prognozi un iesniedz to maksājumu iestādē;
   8. sagatavo ERAF līdzekļu pieprasījumu prognozi kārtējam un nākamajam gadam un iesniedz to vadošajā iestādē un atbildīgajā iestādē;
   9. pārbauda un apstiprina finansējuma saņēmēja maksājumu piepra­sījumu un sagatavo izdevumu deklarāciju;
   10. sniedz informāciju finansējuma saņēmējam par noslēgtā līguma vai vienošanās par projekta īstenošanu noteikumu izpildes prasībām un izpildi;
   11. izskata un apstiprina grozījumus projektā, ievērojot šo noteikumu .punktā minētās prasības;
   12. uzkrāj datus par projektu īstenošanu atbilstoši normatīvajiem aktiem par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu;
   13. sniedz sabiedrībai informāciju un nodrošina publicitāti jautājumos, kas saistīti ar aktivitātes ietvaros iesniegtajiem projektu iesniegumiem;
   14. ja konstatēta neatbilstība, nodrošina neatbilstošo izdevumu atgūšanu saskaņā ar normatīvajiem aktiem, kas nosaka kārtību, kādā ziņo par Eiropas Savienības struktūrfondu ieviešanā konstatētajām neatbilstībām, pieņem pārvaldes lēmumu par piešķirtā finansējuma izlietojumu un atgūst neatbilstošos izdevumus;
   15. piecus gadus pēc projekta pabeigšanas, bet ne vēlāk kā līdz darbības programmas „Uzņēmējdarbība un inovācijas” slēgšanai, nodrošina projekta atbilstības šo noteikumu .punkta nosacījumiem uzraudzību un ieņēmumu, kas izriet no projektu ietvaros veiktās darbības, uzraudzību, nodrošinot, ka tiek atgūts nepamatoti saņemtais ERAF finansējums vai ieturēti ieņēmumi, kas netika ņemti vērā, nosakot projektam pieejamā ERAF finansējuma apjomu.
9. Sadarbības iestāde ir atbildīgās iestādes funkcionālā pārraudzībā.
10. Aktivitātes ietvaros īstenotos projektus līdzfinansē no ERAF līdzekļiem. Kopējais aktivitātes ietvaros pieejamais publiskais finansējums ir ERAF līdzfinansējums 2 156 212 *euro* apmērā.
11. Aktivitāti īsteno atklātas projektu iesniegumu atlases veidā.
12. Aktivitātes ietvaros ir atbalstāmas šādas darbības:
    1. darbības, kas saistītas ar šo noteikumu .apakšpunktā minēto ES pētniecības un inovācijas programmas projekta iesniegumu sagatavošanu**:**
       1. ES pētniecības un inovācijas programmas projektu iesniegumu izstrāde;
       2. dalība ES pētniecības un inovācijas programmu ietvaros organizētajās zinātniskās konferencēs ar ziņojumu vai stenda referātu;
       3. dalība ES pētniecības un inovācijas programmuietvaros organizētajās informācijas dienās un Partnerības biržās;
       4. dalība Eiropas Kopīgo pētījumu centra organizētajos atbalsta pasākumos;
       5. mācības, ko sniedz šo noteikumu .apakšpunktā minētā persona;
    2. starptautisku zinātnisko konferenču organizēšana Latvijā, ja saņemts konceptuāls Izglītības un zinātnes ministrijas saskaņojums;
    3. dalība šo noteikumu .apakšpunktā minētajās starptautiskajās zinātniskajās konferencēs, ja dalībnieks nav minētās konferences organizētājs.
13. **Prasības projekta iesniedzējam**
14. Projekta iesniedzējs var būt zinātniskā institūcija, kas atbilst pētniecības organizācijas definīcijai un ir reģistrēta zinātnisko institūciju reģistrā – zinātniskais institūts (atvasināta publiska persona, publiska aģentūra vai privāto tiesību juridiskā persona) vai augstskola.
15. Projekta iesniedzējs projekta iesniegumu iesniedz un īsteno indi­viduāli.
16. Projekta iesniedzējam noteiktas šādas prasības:
    1. tas nav nonācis finansiālās grūtībās atbilstoši šo noteikumu .apakšpunktā noteiktajam;
    2. uz projekta iesniedzēju neattiecas līdzekļu atgūšanas rīkojums, kas minēts Komisijas regulas Nr. 651/2014 1.panta 4.punkta "a" apakšpunktā;”
    3. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju tam nodokļu vai nodevu parāds nepārsniedz 150 *euro*;
    4. tam nav ar tiesas spriedumu pasludināts maksātnespējas process, vai tam ar tiesas spriedumu netiek īstenots tiesiskās aizsardzības process vai tam ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, piemērota sanācija vai mierizlīgums vai tā saimnieciskā darbība nav izbeigta;
    5. tas nav sodīts par [Latvijas Administratīvo pārkāpumu kodeksa](http://www.likumi.lv/doc.php?id=89648) 189.2 panta trešajā daļā minēto administratīvo pārkāpumu vai viņam nav piemēroti piespiedu ietekmēšanas līdzekļi par [Krimināllikuma](http://www.likumi.lv/doc.php?id=88966) 280.panta otrajā daļā minētā noziedzīgā nodarījuma izdarīšanu;
    6. tas sadarbības iestādei, atbildīgajai iestādei vai citai kompetentai institūcijai nav sniedzis nepatiesu informāciju saistībā ar Eiropas Savienības struktūrfondu līdzfinansēto projektu īstenošanu;
    7. tas nav saņēmis vai neplāno saņemt finansējumu no valsts, Eiropas Savienības līdzekļiem vai citiem finanšu resursiem par tām pašām attiecināmajām izmaksām vai darbībām;
    8. projekta iesniedzējs atbilstoši [zinātnisko darbību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012005041432804&Hash=) reglamentējošajiem normatīvajiem aktiem Izglītības un zinātnes ministrijā ir iesniedzis pārskatus par zinātnisko darbību par pēdējiem trim noslēgtajiem pārskata gadiem (ja zinātniskā institūcija ir dibināta mazāk nekā pirms trim gadiem, ir iesniegti publiskie pārskati par noslēgtajiem pārskata gadiem atbilstoši tās reģistrācijai zinātnisko institūciju reģistrā);
    9. ja zinātniskā institūcija veic gan saimnieciskas darbības, gan darbības, kam nav saimniecisks raksturs, tā nodala saimniecisku un nesaimniecisku darbību veidus un to izmaksas, finansējumu un ieņēmumus tā, lai efektīvi novērstu saimnieciskās darbības šķērssubsidēšanu.
17. **Finansēšanas nosacījumi**
18. Projekta maksimālā attiecināmo izmaksu kopsumma ir 100 000 *euro*.
19. Finansēšanas nosacījumi:
    1. maksimālais pieļaujamais ERAF finansējuma apmērs no projekta kopējām attiecināmajām izmaksām ir 100 procenti;
    2. atbalstu sniedz tādu šo noteikumu 2.2.apakšpunktā minēto ar saimniecisku darbību nesaistītu projektu iesniegumu izstrādei, kuru ietvaros veiktās darbības atbilst šo noteikumu .apakšpunktā minētajiem nosacījumiem, izslēdzot līgumpētījumus un pētījumu pakalpojumus ekskluzīvas izstrādes ietvaros un nodrošinot šādu nosacījumu izpildi:
       1. zināšanu pārneses darbības, kas izriet no šo noteikumu .punktā minēto darbību īstenošanas, atbilst šo noteikumu .apakšpunkta nosacījumiem;
       2. intelektuālā īpašuma tiesības, kas izriet no zinātniskās institūcijas šo noteikumu 11.1.1apakšpunktā minētā projekta ietvaros veiktās darbības, pilnībā piešķir zinātniskajai institūcijai. Ja kādas darbības dalībnieki ir kopīgi radījuši rezultātus un ja to attiecīgo ieguldījumu kopīgajos rezultātos nav iespējams noskaidrot vai ja šādus kopīgus rezultātus nav iespējams sadalīt attiecīgu intelektuālo īpašumtiesību aizsardzības pieteikumam, ieguvei vai uzturēšanai spēkā, tiem ir kopīgas īpašumtiesības uz šādiem rezultātiem. Kopīpašnieki noslēdz nolīgumu par attiecīgo kopīgo īpašumtiesību sadalījumu un izmantošanas nosacījumiem atbilstoši to ieguldījumam;
    3. mācību pakalpojuma iepirkumu veic atbilstoši iepirkuma procedūru reglamentējošiem normatīvajiem aktiem.
20. Sadarbības iestāde, ja tai ir pieejami valsts budžeta līdzekļi, pēc tam, kad noslēgts līgums vai vienošanās, nodrošina finansējuma saņēmējam avansa maksājumu līgumā vai vienošanās nosacījumos minētajos termiņos un kārtībā atbilstoši normatīvajiem aktiem par kārtību, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai un kādā veicami maksājumi un sagatavojama izdevumu deklarācija.
21. Aktivitātes ietvaros attiecināmas ir šādas izmaksu pozīcijas:
    1. izmaksas šo noteikumu .punktā minēto atbalstāmo darbību īstenošanai:
       1. atlīdzības izmaksas projekta īstenošanā iesaistītajiem zinātniskajiem darbiniekiem un mācību pakalpojumu sniedzējiem, tai skaitā darba devēja valsts sociālās apdrošināšanas obligātās iemaksas, ja projekta aktivitāšu īstenošanā iesaistītā persona nav reģistrējusies kā saimnieciskajā darbībā gūtā ienākuma nodokļa maksātāja;
       2. komandējumu un darba braucienu izmaksas saskaņā ar normatīvajos aktos, kas nosaka kārtību, kādā atlīdzināmi ar komandējumiem saistītie izdevumi, noteiktajām normām:
          1. projekta īstenošanā iesaistītajiem zinātniskajiem darbiniekiem uz šo noteikumu ., 11.1.3., 11.1.4. un .apakšpunktā minētajiem pasākumiem;
          2. mācību pakalpojumu sniedzējam šo noteikumu **.**apakšpunktā minēto darbību īstenošanai;
       3. projekta īstenošanā iesaistīto zinātnisko darbinieku dalības izmaksas šo noteikumu ., 11.1.3., 11.1.4. un .apakšpunktā minētajos pasākumos:
          1. dalības maksa;
          2. stendu īres, izgatavošanas, transportēšanas, darbības nodrošināšanas izmaksas un tehniskā aprīkojuma izmaksas, tēžu un izdales materiālu publicēšanas izmaksas;
       4. ar šo noteikumu .apakšpunktā minēto starptautisko zinātnisko konferenču organizēšanu saistītās izmaksas, tai skaitā darba semināru, prezentāciju, preses konferenču un citu ar zinātnisko konferenci saistītu pasākumu organizēšanu saistītas izmaksas (telpu īres, stendu īres, tehniskā aprīkojuma izmaksas, tēžu un izdales materiālu publicēšanas izmaksas, sakaru pakalpojumu izmaksas, dalībnieku piesaistes un reprezentācijas izmaksas), ievērojot samērīguma un lietderības principu. Konferenču organizēšanas izmaksas nepārsniedz 40 procentus no projekta kopējām attiecināmajām izmaksām;
    2. neatgūstamie attiecināmo izmaksu pievienotās vērtības nodokļa maksājumi.
    3. projekta informācijas un publicitātes pasākumu izmaksas atbilstoši normatīvajiem aktiem par Eiropas Savienības struktūrfondu un Kohēzijas fonda finansēto projektu publicitātes un vizuālās identitātes prasību nodrošināšanu, un tās nepārsniedz vienu procentu no šo noteikumu . un .apakšpunktā minēto izmaksu kopsummas.
22. Šo noteikumu .apakšpunktā minēto izmaksu attiecināmības nosacījumi:
    1. ja projekta īstenošanā iesaistītais zinātniskais darbinieks projektā saņem atlīdzību, noslēdzot darba līgumu, laika uzskaites tabulās norāda, cik stundu veltīts darbam projektā un cik stundu veltīts darbam, kas nav saistīts ar projektu. Darba laiks atbilst darba tiesiskās attiecības reglamentējošiem normatīvajiem aktiem;
    2. ja zinātniskais darbinieks strādā projektā un veic citas funkcijas, par kurām saņem atlīdzību cita darba līguma vai uzņēmuma līguma ietvaros, darbs projektā netiek veikts laikā, kad atbilstoši noslēgtajam līgumam persona veic ar projektu nesaistītus uzdevumus. Ja darbu projektā veic pamatdarba laikā, par attiecīgu stundu skaitu samazina pamatdarba slodzi;
    3. pamatdarbā vai citos līgumos noteiktie veicamie pienākumi nedublējas ar veicamajiem pienākumiem projektā;
    4. projekta ietvaros piemērojamas šādas atlīdzības likmes, neskaitot darba devēja valsts sociālās apdrošināšanas obligātās iemaksas:
       1. zinātniskajam vadītājam (zinātnieks, kas plāno, vada un atbild par projekta rezultātu sasniegšanu kopumā) – līdz 14 *euro* stundā;
       2. zinātniekiem, zinātniskajam personālam (iesaistīti projekta īstenošanā un ir atbildīgi par konkrētu projekta rezultātu sasniegšanu) – līdz 12 *euro* stundā;
       3. zinātnes tehniskajam personālam un zinātni apkalpojošajam personālam – līdz 10 *euro* stundā;
       4. mācību pakalpojumu sniedzējam – līdz 17 *euro* stundā.
23. Aktivitātes ietvaros nav attiecināmas šādas izmaksas:
    1. projekta administratīvās izmaksas;
    2. zinātnisko iekārtu un aprīkojuma iegādes izmaksas;
    3. samaksa par aizdevuma izskatīšanu, noformēšanu, rezervēšanu un apkalpošanu, maksa par finanšu transakcijām, nokavējuma procenti, līgumsodi un tiesvedības izdevumi;
    4. izmaksas, kas nav norādītas šo noteikumu .punktā;
    5. izmaksas, kas pārsniedz šo noteikumu ., 18.3., 19.4. apakšpunktā un .punktā noteikto izmaksu apjoma ierobežojumus;
    6. izmaksas, kuras nav saistītas ar projekta aktivitāšu īstenošanu vai neatbilst pamatotas finanšu vadības principiem, īpaši naudas vērtībai un izmaksu efektivitātei;
    7. ar šo noteikumu , . un .apakšpunktā minēto darbību īstenošanu saistītās izmaksas:
       1. kuras radušās pirms 2014.gada 1.janvāra;
       2. ja minētās darbības ir fiziski pabeigtas vai pilnībā īstenotas, pirms finansējuma saņēmējs atbildīgajā iestādē ir iesniedzis šo noteikumu .punktā minēto projekta iesniegumu;
    8. ar šo noteikumu ., 11.1.5., 11.2. un .apakšpunktā minēto darbību īstenošanu saistītās izmaksas, kuras radušās pirms šo noteikumu spēkā stāšanās;
    9. izmaksas, kuru maksājumi veikti vēlāk nekā mēneša laikā pēc projekta īstenošanas termiņa beigām;
    10. ar šo noteikumu . un .apakšpunktā minēto darbību īstenošanu saistītās izmaksas, ja nav saņemts Izglītības un zinātnes ministrijas saskaņojums;
    11. izmaksas, kas nav pamatotas ar izmaksu attaisnojošiem dokumentiem vai radušās normatīvo aktu prasību neievērošanas dēļ.
24. Ja projekta faktiskie izdevumi pārsniedz projekta attiecināmo izmaksu kopsummu vai projekta īstenošanas laikā rodas neattiecināmie izdevumi vai sadārdzinājuma izmaksas, tad finansējuma saņēmējs sedz tos no tā rīcībā esošajiem līdzekļiem, kas nav Eiropas Savienības fondu finansējums.
25. Katrai zinātniskajai institūcijai aktivitātes ietvaros pieejamo ERAF finansējumu (*F*) aprēķina, izmantojot šādu formulu:

, kur:

*F* – zinātniskajai institūcijai aktivitātes ietvaros pieejamais ERAF finansējums, *euro*;

*n* – plānotais rezultāta rādītājs – aktivitātes ietvaros sagatavoto un ES pētniecības un inovācijas programmu ietvaros iesniegto projektu iesniegumu (turpmāk – ES pētniecības programmas projekta iesniegums) skaits;

*I P2020*– uz vienu ES pētniecības programmas projekta iesniegumu attiecināmais ERAF finansējums*;*

*IK* – ar šo noteikumu .apakšpunktā minēto darbību īstenošanu saistītās izmaksas;

*II – –*projekta informācijas un publicitātes pasākumu izmaksas, *euro*.

1. Uz vienu ES pētniecības programmas projekta iesniegumu attiecināmais ERAF finansējums:
   1. ietver ar . un .apakšpunktā minēto darbību īstenošanu saistītās izmaksas;
   2. nepārsniedz 10 000 *euro.*
2. **Projektu iesniegumu atlases izsludināšana un projektu iesniegumu sagatavošana un iesniegšana**
3. Atbildīgā iestāde izsludina atklātu projektu iesniegumu atlasi, paziņojumu par projektu iesniegumu atlases uzsākšanu publicējot **oficiālajā izdevumā** “Latvijas Vēstnesis” un Izglītības un zinātnes ministrijas tīmekļa vietnē ([www.izm.gov.lv](http://www.izm.gov.lv)).
4. Paziņojumā par projektu iesniegumu atlases uzsākšanu norāda:
   1. attiecīgajai kārtai pieejamo finansējuma apjomu;
   2. projekta iesnieguma iesniegšanas termiņu, kas nav īsāks par 30 darbdienām no izsludināšanas dienas;
   3. projekta iesnieguma iesniegšanas vietu un kārtību;
   4. tīmekļa vietni, kurā publicēti projekta iesnieguma sagatavošanai izmantojamie dokumenti;
   5. citu informāciju, kuru atbildīgā iestāde uzskata par nepieciešamu norādīt paziņojumā.
5. Paziņojumu par aktivitātes projektu iesniegumu atlasi izsludina ne agrāk kā vienu mēnesi pēc šo noteikumu spēkā stāšanās.
6. Projekta iesniedzējs projekta iesniegumu iesniedz, ievērojot šādas prasības:
   1. projektu iesniegumu atlases kārtā atļauts iesniegt vienu projekta iesniegumu;
   2. projekta iesniegumu veido aizpildīta projekta iesnieguma veidlapa (1.pielikums) un šādi pielikumi:
      1. dokumentu kopijas, kas apliecina projekta iesniedzēja juridisko statusu (tajā skaitā statūti, nolikums, reglaments vai tiem pielīdzināmi dokumenti un cita dokumentācija), vai rakstisks apliecinājums, ka atbilstoši zinātnisko darbību reglamentējošiem normatīvajiem aktiem Izglītības un zinātnes ministrijā iesniegtie juridisko statusu apliecinošie dokumenti atbilst faktiskajai situācijai;
      2. projekta iesniedzēja Centrālajā statistikas pārvaldē iesniegto valsts statistikas pārskatu kopijas par pēdējiem trijiem noslēgtajiem pārskata gadiem par zinātnisko vai pētniecības darbu izpildi vai rakstisks apliecinājums, ka minēto dokumentu kopijas ir iesniegtas atbildīgajā iestādē darbības programmas “Uzņēmējdarbība un inovācijas” papildinājuma 2.1.prioritātes “Zinātne un inovācijas” 2.1.1.pasākuma “Zinātne, pētniecība un attīstība” aktivitāšu īstenošanas ietvaros (atbildīgā iestāde saņemtos valsts statistikas pārskatus izmanto tikai kopsavilkumiem un datu grupēšanai, ekonomisko procesu un zinātniskās darbības analīzei);
      3. zinātniskās institūcijas grāmatvedības politikas un finanšu vadības apraksts (kopija) vai rakstisks apliecinājums (ar norādi uz konkrētu dokumentu), ka minētā dokumenta aktuālās versijas kopija ir iesniegta atbildīgajā iestādē darbības programmas “Uzņēmējdarbība un ino­vācijas” papildinājuma 2.1.prioritātes “Zinātne un inovācijas” 2.1.1.pasākuma “Zinātne, pētniecība un attīstība” aktivitāšu īstenošanas ietvaros. Apraksta kopiju iesniedz atsevišķi, neiesietu projekta iesniegumā;
      4. zinātniskās institūcijas apgrozījuma pārskats par naudas plūsmām pēdējos trīs pārskata gados sadalījumā pa ekonomiskās klasifikācijas kodiem un dimensijām atbilstoši zinātniskajā institūcijā apstiprinātajai resursu vadības sistēmas arhitektūrai (2.pielikums). Pārskatu iesniedz Microsoft Excel datnes formātā;
      5. izdruka no datu bāzēm *SCOPUS* un *Web of Science*, kas pamato projekta iesniedzēja atbilstību šo noteikumu 3.pielikuma 1.punktā minētajam kvalitātes kritērijam;
   3. projekta iesniegumu paraksta projekta iesniedzēja institūcijas vadītājs vai tā pilnvarota persona, projekta iesniegumam pievienojot attiecīgo pilnvarojumu.
7. Projekta iesniedzējs papildus šo noteikumu .apakšpunktā minētajiem pielikumiem var iesniegt:
   1. Valsts ieņēmumu dienesta izziņu par projekta iesniedzēja nodokļu samaksu, kas izsniegta ne agrāk kā 20 darbdienas pirms projekta iesnieguma iesniegšanas;
   2. Uzņēmumu reģistra izziņu, kas apliecina, ka projekta iesniedzējs ar tiesas lēmumu nav atzīts par maksātnespējīgu, tai skaitā neatrodas sanācijas procesā vai tiesiskās aizsardzības procesā, tā saimnieciskā darbība nav izbeigta vai saskaņā ar komercreģistrā pieejamo informāciju tas neatrodas likvidācijas procesā (ja attiecināms);
   3. citus dokumentus, kurus projekta iesniedzējs uzskata par nepieciešamu iesniegt, lai pamatotu projekta iesnieguma atbilstību šo noteikumu 3.pielikumā minētajiem projektu iesniegumu vērtēšanas kritērijiem.
8. Ja projekta iesniedzējs neiesniedz šo noteikumu . un .apakšpunktā minētos dokumentus vai izziņas, atbildīgā iestāde tās iegūst normatīvajos aktos par administratīvo procesu noteiktajā kārtībā.
9. Projekta iesniedzējs projekta iesnieguma sagatavošanā ievēro šādas prasības:
   1. lai nodrošinātu atbilstību šo noteikumu [3.pielikuma](http://likumi.lv/doc.php?id=198720#piel4) 24.punktā minētajam vērtēšanas kritērijam, projekta iesniegumam pielikumā pievienotajiem dokumentiem, kas nav izdoti vai sagatavoti latviešu valodā, pievieno to tulkojumu atbilstoši normatīvajiem aktiem par dokumentu tulkojumiem valsts valodā;
   2. projekta iesnieguma veidlapas sadaļas, apakšsadaļas un to nosaukumus nemaina un nedzēš.
10. Projekta iesniedzējs projekta iesniegumu atbildīgajā iestādē var iesniegt:
    1. papīra formā (caurauklotā veidā, lapas sanumurētas, pēdējās lapas otrā pusē diegu gali ir pielīmēti, uzlīmē ir informācija par dokumentā sanu­murēto un cauraukloto lapu skaitu, apliecinājums par dokumentu kopiju pareizību, projekta iesniedzēja nosaukums, projekta iesnieguma sagatavošanas datums, projekta iesniedzēja amatpersonas paraksts), pievienojot identisku projekta iesnieguma veidlapas elektronisko versiju Microsoft Word datnes formātā elektroniskajā datu nesējā. Visus dokumentus ievieto iepakojumā (aploksnē) un aizzīmogo;
    2. elektroniska dokumenta formā normatīvajos aktos par elektronisko dokumentu noformēšanu noteiktajā kārtībā, tai skaitā:
       1. tam jābūt izstrādātam Microsoft Word, Microsoft Excel vai portatīvā dokumenta datņu formātā;
       2. projekta iesnieguma veidlapai un papildus iesniedzamo dokumentu oriģināliem jābūt parakstītiem katram atsevišķi ar to autora drošu elektronisko parakstu un apliecinātiem ar laika zīmogu pirms projektu iesnie­gumu atlases termiņa beigām. Ja papildus iesniedzamie dokumenti ir dokumentu kopijas, tiem jābūt apliecinātiem katram atsevišķi ar projekta iesniedzēja drošu elektronisko parakstu un laika zīmogu pirms projekta iesniegumu atlases termiņa beigām.
11. Šo noteikumu .punktā minētajā paziņojumā norādītais projekta iesnieguma iesniegšanas termiņa beigu datums ir pēdējā diena, kad projekta iesniedzējs projekta iesniegumu var iesniegt personīgi, elektroniska dokumenta formā vai nosūtot pa pastu.
12. Atbildīgā iestāde reģistrē iesniegto projekta iesniegumu tā saņemšanas dienā. Apliecinājumu par projekta iesnieguma saņemšanu atbildīgā iestāde projekta iesniedzējam izsniedz personīgi uzreiz vai 10 darbdienu laikā pēc projekta iesnieguma iesniegšanas termiņa beigu datuma nosūta pa pastu vai elektroniska dokumenta formā, parakstītu ar drošu elektronisko parakstu atbilstoši normatīvajiem aktiem par elektronisko dokumentu noformēšanu.
13. **Projektu iesniegumu vērtēšana**
14. Aktivitātes ietvaros iesniegto projektu iesniegumus vērtē komisija. Komisijas sastāvā iekļauj Izglītības un zinātnes ministrijas, Latvijas Zinātnes padomes pārstāvjus un programmas „Apvārsnis 2020” Nacionālā kontaktpunkta ekspertus, kas nav iesaistīti šo noteikumu .apakšpunktā minēto pakalpojumu sniegšanā.
15. Komisijas darbību nosaka atbildīgās iestādes izstrādāts un apstiprināts nolikums.
16. Komisijas sēdēs novērotāja statusā bez balsstiesībām var piedalīties vadošās iestādes, sadarbības iestādes un Latvijas Zinātņu akadēmijas pārstāvji. Komisija vērtēšanas procesā var pieaicināt vienu vai vairākus ekspertus bez balsstiesībām.
17. Uzsākot komisijas darbu, komisijas locekļi, eksperti un novērotāji (ja attiecināms) paraksta apliecinājumu, ka:
    1. komisijas sēžu laikā iegūto informāciju un dokumentu saturu neizpaudīs trešajām personām;
    2. viņu darbībā nav tādu apstākļu, kuru dēļ viņi varētu pārkāpt normatīvajos aktos par Eiropas Savienības struktūrfondu un Kohēzijas fonda vadību noteiktos ierobežojumus Eiropas Savienības struktūrfondu vadībā iesaistītajai personai, un nav tādu apstākļu, kuru dēļ varētu uzskatīt, ka viņi ir ieinteresēti konkrēta projekta iesniedzēja iesniegtā projekta iesnieguma izvēlē vai noraidīšanā.
18. Projekta iesniegumu vērtē, ievērojot šos noteikumus un citus norma­tīvos aktus, kas nosaka Eiropas Savienības struktūrfondu un Kohēzijas fonda vadību, kā arī atbildīgās iestādes izstrādātu un apstiprinātu projektu iesniegumu vērtēšanas metodiku, projektu iesniegumu vērtēšanas un projektu iesniegumu vērtēšanas veidlapas aizpildīšanas metodiku.
19. Projekta iesniedzēju un projekta iesniegumu vērtē saskaņā ar 3.pielikumā noteiktajiem projektu iesniegumu vērtēšanas kritērijiem šādā secībā – administratīvie vērtēšanas kritēriji, atbilstības vērtēšanas kritēriji, kvalitātes vērtēšanas kritēriji un finansējuma piešķiršanas kritērijs.
20. Projekta iesnieguma atbilstību administratīvajiem kritērijiem, atbilstības kritērijiem un finansējuma piešķiršanas kritērijam vērtē ar “Jā” vai “Nē” (“Jā” – atbilst, “Nē” – neatbilst). Projekta iesnieguma atbilstību kvalitātes kritērijiem vērtē, piešķirot noteiktu punktu skaitu.
21. **Lēmuma pieņemšana un paziņošana par projekta iesnieguma apstiprināšanu, apstiprināšanu ar nosacījumiem vai noraidīšanu**
22. Atbildīgā iestāde pieņem lēmumu par projekta iesnieguma apstiprināšanu, ja:
    1. atbilstība visiem šo noteikumu [3.pielikumā](http://likumi.lv/doc.php?id=198720#piel4) minētajiem projekta iesnieguma administratīvajiem, atbilstības un finansējuma piešķiršanas kritērijiem ir novērtēta ar "Jā";
    2. projekta iesniegums katra šo noteikumu [3.pielikuma](http://likumi.lv/doc.php?id=198720#piel4) 1., 2., 3., 4., 5. un 6.punktā minētā kvalitātes kritērija vērtējumā ir saņēmis ne mazāk kā minimālo punktu skaitu un kvalitātes kritēriju kopsummā saņēmis vismaz 3**3** punktus."
23. Atbildīgā iestāde pieņem lēmumu noraidīt projekta iesniegumu un neturpina tā vērtēšanu, ja tiek izpildīts viens no šādiem nosacījumiem:
    1. projekta iesniegums neatbilst kādam no šo noteikumu [3.pielikuma](http://likumi.lv/doc.php?id=198720#piel4) 24., 25., vai 31.punktā minētajiem projekta iesnieguma administratīvajiem kritērijiem;
    2. projekta iesniedzējs neatbilst kādam no šo noteikumu [3.pielikuma](http://likumi.lv/doc.php?id=198720#piel4) 19., 21., 22. vai 23.punktā minētajiem projekta iesniedzēja atbilstības kritērijiem;
    3. projekta iesniegums neatbilst kādam no šo noteikumu [3.pielikuma](http://likumi.lv/doc.php?id=198720#piel4) 7., 8., 9., 10. vai 18.punktā minētajiem projekta iesnieguma atbilstības kritērijiem;
    4. vērtējumā par atbilstību šo noteikumu [3.pielikuma](http://likumi.lv/doc.php?id=198720#piel4) 1.punktā minētajam kvalitātes kritērijam projekta iesniegums saņēmis mazāk par vienu punktu;
    5. vērtējumā par atbilstību šo noteikumu [3.pielikuma](http://likumi.lv/doc.php?id=198720#piel4) 2.punktā minētajam kvalitātes kritērijam projekta iesniegums saņēmis mazāk par pieciem punktiem;
    6. vērtējumā par atbilstību šo noteikumu [3.pielikuma](http://likumi.lv/doc.php?id=198720#piel4) 3.punktā minētajam kvalitātes kritērijam projekta iesniegums saņēmis mazāk par trim punktiem;
    7. vērtējumā par atbilstību šo noteikumu [3.pielikuma](http://likumi.lv/doc.php?id=198720#piel4) 4.punktā minētajam kvalitātes kritērijam projekta iesniegums saņēmis mazāk par diviem punktiem;
    8. vērtējumā par atbilstību šo noteikumu [3.pielikuma](http://likumi.lv/doc.php?id=198720#piel4) 5.punktā minētajam kvalitātes kritērijam projekta iesniegums saņēmis mazāk par 15 punktiem;
    9. vērtējumā par atbilstību šo noteikumu [3.pielikuma](http://likumi.lv/doc.php?id=198720#piel4) 6.punktā minētajam kvalitātes kritērijam projekta iesniegums saņēmis mazāk par 7 punktiem;
    10. kvalitātes kritēriju kopsummā nav saņēmis vismaz 3**3** punktus."
24. Atbildīgā iestāde pieņem lēmumu noraidīt projekta iesniegumu, ja tas finansējuma piešķiršanas kritērijā ir novērtēts ar “Nē”."
25. Ja projektu iesniegumu atlases kārtā vairāki projektu iesniegumi saņem vienādu punktu skaitu un minētajiem projektu iesniegumiem kārtas finansējums nav pietiekams, prioritāri atbalstāms ir projekts, kurš kvalitātes kritēriju kopvērtējumā ir saņēmis lielāku punktu skaitu.
26. Atbildīgā iestāde var pieņemt lēmumu par projekta iesnieguma apstiprināšanu ar nosacījumu, kas jāizpilda, lai projekta iesniedzējs varētu noslēgt līgumu vai vienošanos par projekta īstenošanu. Minētajā lēmumā var ietvert šādus nosacījumus:
    1. projekta iesnieguma precizēšana atbilstoši šo noteikumu [3.pielikuma](http://likumi.lv/doc.php?id=198720#piel4) 11., 12., 13., 14., 15., 16., 17., 20., 26., 27., 28., 29., 30. vai 32.punktā minētajiem vērtēšanas kritērijiem;
    2. šo noteikumu [3.pielikuma](http://likumi.lv/doc.php?id=198720#piel4) 29.punktā minēto pielikumu iesniegšana (iesniedzamie projekta iesnieguma pielikumi minēti šo noteikumu .apakšpunktā);
    3. citas atbildīgās iestādes noteiktas tiesiski pamatotas darbības veikšana, kura ir vērsta uz līguma vai vienošanās par projekta īstenošanu noslēgšanu.
27. Atbildīgā iestāde piecu darbdienu laikā pēc attiecīgā lēmuma pieņemšanas dienas nosūta:
    1. projekta iesniedzējam – lēmumu par projekta iesnieguma apstip­rināšanu, projekta iesnieguma noraidīšanu vai projekta iesnieguma apstip­rināšanu ar nosacījumu;
    2. sadarbības iestādei – lēmumu par projekta iesnieguma apstip­rināšanu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu.
28. Ja ir pieņemts lēmums par projekta iesnieguma apstiprināšanu ar nosacījumu, projekta iesniedzējs lēmumā noteiktajā termiņā, kas nepārsniedz 30 darbdienas no lēmuma spēkā stāšanās dienas, nodrošina nosacījumu izpildi un iesniedz atbildīgajā iestādē izvērtēšanai informāciju par nosacījumu izpildi. Lēmumā noteiktajā termiņā informāciju par nosacījumu izpildi projekta iesnie­dzējs var iesniegt ne vairāk kā divas reizes.
29. Atbildīgā iestāde 20 darbdienu laikā pēc šo noteikumu .punktā minētajā lēmumā noteiktā termiņa izvērtē projekta iesniedzēja iesniegto informāciju un sagatavo atzinumu par lēmumā ietverto nosacījumu izpildi (turpmāk – atzinums).
30. Ja projekta iesniedzējs nodrošina šo noteikumu .punktā minētajā lēmumā ietverto nosacījumu izpildi lēmumā noteiktajā termiņā, atbildīgās iestādes atzinums ir pozitīvs un atbildīgā iestāde piecu darbdienu laikā no atzinuma parakstīšanas dienas nosūta:
    1. projekta iesniedzējam – atzinumu;
    2. sadarbības iestādei – lēmumu par projekta apstiprināšanu ar nosacījumu, atzinumu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu.
31. Ja projekta iesniedzējs nenodrošina šo noteikumu .punktā minētajā lēmumā ietverto nosacījumu izpildi vai nenodrošina to izpildi noteiktajā termiņā, projekta iesniegums ir uzskatāms par noraidītu. Atzinumu par to, ka lēmumā ietvertie nosacījumi nav izpildīti, atbildīgā iestāde nosūta projekta iesniedzējam ne vēlāk kā piecu darbdienu laikā no tā parakstīšanas dienas.
32. Ja projekta iesniegums tiek apstiprināts, sadarbības iestāde ar finansējuma saņēmēju slēdz līgumu vai vienošanos par projekta īstenošanu saskaņā ar normatīvajiem aktiem, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu.
33. **Projekta īstenošanas nosacījumi**
34. Projektu īsteno ne ilgāk kā līdz 2015.gada 30.novembrim. Projekta ietvaros atbalstāmas šādas šo noteikumu darbības:
    1. šo noteikumu ., ., .apakšpunktā minētās darbības, kas nodrošina atbilstību veiktas, sākot ar 2014.gada 1.janvāri;
    2. šo noteikumu ., **.**, . un .apakšpunktā minētās darbības, kas veiktas, sākot ar šo noteikumu spēkā stāšanās dienu.
35. Projekta īstenošanas vieta ir Latvijas Republikas teritorija.
36. Finansējuma saņēmējs piecu darbdienu laikā pēc līguma vai vienošanās par projekta īstenošanu noslēgšanas iesniedz iepirkuma plānu sadarbības iestādē. Ja finansējuma saņēmējs projekta ietvaros veic iepirkumu pirms līguma vai vienošanās par projekta īstenošanu noslēgšanas, tas pirms iepirkuma procedūras uzsākšanas iepirkuma plānu iesniedz sadarbības iestādē.
37. Finansējuma saņēmējs nodrošina projekta īstenošanas finanšu plūsmas skaidru nodalīšanu no citu finansējuma saņēmēja darbību finanšu plūsmām.
38. Finansējuma saņēmējs pirmo iepirkuma konkursu (ja attiecināms) izsludina ne vēlāk kā divu mēnešu laikā no projekta iesnieguma apstiprināšanas brīža. Ja konkurss netiek izsludināts iepriekšminētajā termiņā, sadarbības iestāde pieņem lēmumu par līguma vai vienošanās par projekta īstenošanu izbeigšanu.
39. Aktivitātes īstenošanā iesaistītais zinātniskais darbinieks pēc finansējuma saņēmēja pieprasījuma veic kopējā darba laika un paveiktā darba uzskaiti atbilstoši šo noteikumu 4.pielikumā norādītajai zinātniskā darbinieka kopējā darba laika un paveiktā darba uzskaites veidlapai. Finansējuma saņēmējs nodrošina, ka projekta īstenošanā iesaistītā zinātniskā darbinieka kopējais darba laiks atbilst [darba tiesiskās attiecības](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012001062032772&Hash=) reglamentējošiem normatīvajiem aktiem un darbs projektā netiek veikts laikā, kad atbilstoši noslēgtajam līgumam persona veic ar projektu nesaistītus uzdevumus, tai skaitā uzdevumi citas iestādes ietvaros.
40. Atbildīgajai iestādei ir tiesības pieprasīt informāciju no finansējuma saņēmēja par projekta īstenošanas gaitu un sasniegto rezultātu atbilstību plānotajiem rezultātiem.
41. Finansējuma saņēmējs nodrošina šādu nosacījumu izpildi:
    1. ar projekta īstenošanu saistīto aktuālo informāciju ievieto finansējuma saņēmēja iestādes tīmekļa vietnē, ja tāda ir, ne retāk kā reizi trijos mēnešos;
    2. projekta ietvaros īstenotie informācijas un publicitātes pasākumi atbilst Ministru kabineta noteiktajai kārtībai, kādā nodrošina Eiropas Savienības struktūrfondu un Kohēzijas fonda publicitātes un vizuālās identitātes prasības, kā arī publisko informāciju par šo fondu projektiem;
    3. sadarbības iestādē elektroniski iesniedz aktivitātes ietvaros sagatavotos un ES pētniecības un inovācijas programmu ietvaros iesniegtos ES pētniecības programmas projekta iesniegumus ar Eiropas Komisijas laika zīmogu.
42. Grozījumus projektā veic atbilstoši normatīvajiem aktiem, kas nosaka Eiropas Savienības fondu un Kohēzijas fonda vadību, īstenošanu un īstenošanas uzraudzību.
43. Finansējuma saņēmējs, neizdarot grozījumus projektā, var veikt izmaksu pārdali starp šo noteikumu . un .apakšpunktā noteiktajām izmaksu pozīcijām, ievērojot šo noteikumu .apakšpunktā noteikto izmaksu ierobežojumu.
44. Finansējuma saņēmējs, sniedzot sadarbības iestādei maksājuma pieprasījumu, pievieno skaidrojumu par šo noteikumu .punktā minētās izmaksu pārdales pamatotību. Ja minētais skaidrojums nav iesniegts vai nav pamatots, tad sadarbības iestāde izmaksu pārdali uzskata par nenotikušu.
45. Atbildīgajai iestādei, ja nepieciešams, ir tiesības ierosināt grozījumus projektā, sagatavojot un nosūtot sadarbības iestādei un finansējuma saņēmējam priekšlikumus par nepieciešamajiem grozījumiem projektā.
46. Finansējuma saņēmējs 10 darbdienu laikā pēc šo noteikumu .punktā minēto priekšlikumu saņemšanas sagatavo un iesniedz projekta grozījumu pieprasījumu sadarbības iestādē vai arī sniedz argumentētu pamatojumu atbildīgajai iestādei un sadarbības iestādei par lēmumu neierosināt grozījumus projektā.
47. Finansējuma saņēmējs, kurš nav pasūtītājs Publisko iepirkumu likuma izpratnē, projekta ietvaros veic iepirkuma procedūras saskaņā ar normatīvo aktu, kas nosaka iepirkumu procedūru un tās piemērošanas kārtību pasūtītāja finansētiem projektiem.

Ministru prezidente                                                      L.Straujuma

Izglītības un zinātnes ministre                                                      I.Druviete

Iesniedzējs: Izglītības un zinātnes ministre                            I.Druviete

Vizē: Valsts sekretāre                                                       S.Liepiņa

18.09.2014 10:19

I.Švirksta

Tālr. 67047882,

[Inta.svirksta@izm.gov.lv](mailto:Inta.svirksta@izm.gov.lv)